b'\n_START_ARTICLE_\nTrombejeva stena\n_START_PARAGRAPH_\nTrombe stena je struktura, ki absorbira son\xc4\x8dne \xc5\xbearke podobno kot son\xc4\x8dni kolektor in se uporablja za ogrevanje stavb kot so npr. pasivne hi\xc5\xa1e. Deluje na u\xc4\x8dinku tople grede, kratkovalovni son\xc4\x8dni \xc5\xbearki lahko prodrejo skozi stekleni del in zadenejo absorbcijsko maso. Odbite dolgovalovne \xc5\xbearke pa ustavi steklo in tako ostane toplota v absorbcijski masi. Ta toplota se potem po\xc4\x8dasi spro\xc5\xa1\xc4\x8da in ogreva prostor v ve\xc4\x8dernih urah. Absorbcijska masa je snov z veliko specifi\xc4\x8dno toploto kot npr. voda ali beton. Kdaj se uporablja tudi ventilator za bolj\xc5\xa1i prevod toplote. Ta tehnika ni omejena samo na pasivne hi\xc5\xa1e, ki so zelo dobro izolirane. Lahko se pa uporablja kjerkoli je potreba in imamo na voljo prostor za postavitev stene in pravilno orientacijo proti Soncu. V son\xc4\x8dnih zimskih dnevih lahko zelo zmanj\xc5\xa1a stro\xc5\xa1ke ogrevanja._NEWLINE_Idejo je prvi raziskoval Edward S. Morse in jo patentiral leta 1881. V 1960ih jo je dodelal arhitekt Jacques Michel in F\xc3\xa9lix Trombe, po katerem je dobila ime.'